道宣

道宣  ， 俗姓錢 ， 唐朝吳興 （ 今浙江湖州市 ） 人 。 一說丹徒 （ 今江蘇省鎮江市丹徒區 ） 人 ， 生於長安 。 爲漢傳佛教律宗南山宗初祖 ， 初依智首律師聽習律藏 。 才得一遍 、 便欲歸山坐禪 。 和尚教曰 ： 「 戒淨定明 、 慧方有據 ； 始聽未閒 、 持犯焉識 。 」 又往聽律十遍 、 復欲坐禪 。 和尚曰 ： 「 更聽十遍 、 可遂汝心 。 」 又往律筵 、 依位伏業 。 時首律師命令覆講 、 始不敢受 、 辭不獲已 、 方乃覆文 。 聽二十遍 、 時經六載 。 道宣律師居終南山 、 後世因稱其撰述曰南山律 。 南山以法華涅槃諸義 、 而釋通四分律 。 貫攝兩乘 、 囊包三藏 、 遺編雜集 、 攢聚成宗 。 其撰述最著者 、 爲 《 四分律刪繁補闕行事鈔 》 、 《 四分律含注戒本疏 》 、 《 四分律隨機羯磨疏 》 ， 世稱爲 「 南山三大部 」 。 與玄奘大師 （ 602年 － 664年 ） 爲同期聖僧 。